
לכבוד									תאריך: _______
דודי גיל, מנכ"ל
ארגון חברות ההסעה בישראל

שלום רב,

הנדון: טיוטת תקנות התעבורה (תיקון מס' _)(רישוי הסעה מיוחדת), התשפ"ה-2025


ביום 23.3.2025 פורסמה על ידי משרד התחבורה טיוטת תיקון לתקנות התעבורה (להלן – התיקון) במסגרתו מנסה משרד התחבורה לאסדר את תחום ההסעה המיוחדת. 

הרציונל לתיקון נעוץ בכך שענף ההסעה המיוחדת מוסדר כיום בצו הפיקוח על מצרכים ושירותים (הסעת סיור, הסעה מיוחדת והשכרת רכב), התשמ"ה-1985 (להלן – הצו), שנחקק מכוח חוק הפיקוח על מצרכים ושירותים, התשי"ח-1957. המשרד מעוניין לנתק את התלות בין אסדרת הענף לקיומו של מצב חירום במדינה, וזאת באמצעות התקנת התיקון.

לעניין זה יובהר כבר מלכתחילה, כי תקנות התעבורה כבר כיום קובעות הוראות שחלות לכאורה על הסעה מיוחדת והסעת סיור, אולם מאחר והרישיון להסעה מיוחדת ולהסעת סיור ניתן כיום מכוח הצו, הרי שיש חוסר ודאות משפטית לגבי תחולתן של הוראות בתקנות התעבורה על הסעה מיוחדת והסעת סיור, שכן הרישיון לא ניתן מכוח התקנות אלו אלא מכוח צו שנקבע מכוח חוק הפיקוח על מצרכים ושירותים. חוסר ודאות משפטית זו היה, ניתן להניח, בבסיס הרצון של משרד התחבורה לאסדר תחומים אלו תחת תקנות התעבורה.

יצוין, כי הוראה בצו שלא הוכנסה לתיקון, משמעה שהוראה זה בטלה ממועד תחילתו של התיקון (18 חודשים ממועד פרסומן). כך למשל בוטלה החובה הקבועה בצו שגיל רכבי סיור לא יעלה על 10 שנים. יפים הדברים גם לגבי החובה להחזיק 7 רכבי סיור (ושיותקנו בהם מזגנים) או 5 אוטובוסים בעלי רישיון סיור. כך גם בוטלה החובה להעסיק מורה דרך ברכבי סיור. להלן רשימה של הוראות בצו שלא הוכנסו לתיקון ועל כן יהיו בטלות ממועד תחילתו של התיקון:
1. ביטול הדרישה לקיומו של משרד להסעות (פרק ב' לצו) והחלפתו ברישיון להסעה מיוחדת;
2. ביטול האיסור לעסוק בעיסוק אחר מלבד הסעות ללא אישור המפקח  (סעיף 22 לצו);
3. ביטול החובה לפיה גיל רכבי סיור לא יעלה על 10 שנים (סעיף 23 לצו);
4. ביטול החובה להחזיק 7 רכבי סיור ושיותקנו בהם מזגנים (סעיף 23 לצו);
5. ביטול קיומו של "רכב מדברי";
6. ביטול החובה להחזיק 5 אוטובוסי סיור (סעיף 32 לצו);
7. ביטול קיומה של "טיולית".


להלן אסקור את התקנות המוצעות והשינויים שיחולו בעקבותיהן, וזאת באמצעות התייחסות לכל הוראה באופן פרטני. 

טיוטת תקנות התעבורה (תיקון מס'...)(רישוי הסעה מיוחדת), התשפ"ה-2024
	בתוקף סמכותי לפי סעיפים 70(10) ו-71(3) לפקודת התעבורה[footnoteRef:1] (להלן – הפקודה), בהסכמת שר האוצר לפי  סעיף לפי סעיף 39ב לחוק יסודות התקציב, התשמ"ה - 1985[footnoteRef:2], ובאישור ועדת הכלכלה של הכנסת לפי סעיף 2(ב) לחוק העונשין, התשל"ז-1977[footnoteRef:3] וסעיף 1(ב) לחוק יסוד: משק המדינה[footnoteRef:4], אני מתקינה תקנות אלה: [1:  דיני מדינת ישראל, נוסח חדש 7, עמ' 173. ]  [2:  ס"ח התשמ"ה, עמ' 60; התשנ"א, עמ' 130.]  [3:   ס"ח התשל"ז, עמ' 226.]  [4:  ס"ח התשל"ה, עמ' 206.] 




	תיקון תקנה 1
	1. 
	בתקנה 1 לתקנות התעבורה, תשכ"א-1961[footnoteRef:5] (להלן - התקנות העיקריות), אחרי ההגדרה "רכב זעיר" יבוא: [5:  ק"ת תשכ"א מס' 1128, עמ' 1425; התשפ"ה, עמ'    ...] 


	
	
	
	""רכב מוארך" -  רכב נוסעים ציבורי שבוצעה בו הארכת שלדה, אשר צוין ברישיונו כרכב מוארך;"
* התייחסות:
הכוונה לרכבי לימוזינה שמסיעים בהם בתשלום והמשרד מעוניין לאסדר נושא זה. לא רואה רלבנטיות לארגון.


	תיקון תקנה 84א
	2. ב
	בתקנה 84א לתקנות העיקריות, בטור א' סוג הרכב, פסקה (3), בסופה יבוא:

	
	
	
	"(ו)	רכב מוארך".
* התייחסות:
אין רלבנטיות 

	תיקון תקנה 180
	3.
	בתקנה 180 לתקנות העיקריות, בתקנת משנה (א)(1), אחרי "רכב סיור" יבוא "רכב מדברי, רכב מוארך".
* התייחסות:
תקנה העוסקת ברישיון נהיגה B. אין רלבנטיות

	תיקון תקנה 184
	4.
	בתקנה 184 לתקנות העיקריות, בתקנת משנה (א)(2), בסופה יבוא "וברכב מדברי ורכב מוארך שמשקלם הכולל המותר אינו עולה על 5,000 ק"ג ומספר הנוסעים בהם אינו עולה על 8, מלבד הנהג".
* התייחסות:
תקנה העוסקת ברישיון D1. אין רלבנטיות. 

	תיקון תקנה 185
	5.
	בתקנה 185(3) לתקנות העיקריות, אחרי "רכב מדברי" יבוא "וברכב מוארך" ובמקום "3,500 ק"ג" יבוא "5,000 ק"ג".
* התייחסות:
אין רלבנטיות

	תיקון תקנה 384
	6.
	בתקנה 384 לתקנות העיקריות, אחרי ההגדרה "רישיון" יבוא:

	
	
	
	""רישיון קו" – רישיון להפעלת קו שירות".
* התייחסות:
לא ברור מדוע בתיקון שעוסק בהסעות מיוחדות נכנסה הגדרה של רישיון קו שירות (תח"צ). כנראה "על הדרך". 

	ביטול תקנה 386
	7.
	תקנה 386 לתקנות העיקריות, בטלה.
* התייחסות:
תקנה הקובעת את סוגי הרישיונות (רישיון קו - רישיון להפעלת קו שירות; רישיון מיוחד - רישיון להסיע באוטובוס ציבורי בתנאים מיוחדים בין בשירות ובין שלא בשירות; רישיון סיור - רישיון להסיע בשירות בתנאים מיוחדים לשם סיור; רישיון פרטי - רישיון להסיע באוטובוס ציבורי שיעמוד כולו לרשות המזמין בתשלום סכום כולל בעד השימוש בו; רישיון לאוטובוס פרטי). במסגרת התיקון תקנה בו בוטלה, וזאת לאור ההגדרה החדשה של "הסעה מיוחדת" הכוללת בחובה גם הסעת סיור. 

	תיקון תקנה 399
	8.
	בתקנות העיקריות, בתקנה 399, בתקנת משנה (ג), במקום "על בעל רישיון מיוחד, רישיון סיור ורישיון פרטי" יבוא "רישיון להסעה מיוחדת".
* התייחסות:
"רישיון להסעה מיוחדת" מוגדר במסגרת תיקון זה כרישיון להסעה שבה עומד רכב היסעים לרשות מזמין מסוים, הנושא באחריות לתשלום התמורה בעדה, ככל שנדרשת. למעשה, במסגרת התיקון בוטלה ההבחנה בין הסעה מיוחדת שהתייחסה לרוב להסעת עובדים, לבין הסעת סיור. לפי ההגדרה החדשה המודבר בשני המקרים ב"הסעה מיוחדת", דהיינו שהמזמין (מעביד או מזמין הטיול) אחראי על התשלום בעד הנסיעה. במסגרת תיקון זה חלות על בעל רישיון להסעה מיוחדת החובות הקבועות בתקנה 399, כמפורט להלן;
* בעל רישיון להסעה מיוחדת יפעיל את השירות שעליו ניתן לו הרשיון באורח תקין, סדיר ורצוף, בצורה המבטיחה נסיעה נוחה ויעילה בהתחשב בצרכי הציבור.
* בעל רשיון יקיים את ההוראות שניתנו לו בכתב על ידי הרשות בקשר לניהול השירות ופעולתו על פי הפקודה ועל פי חלק זה.

	תיקון תקנה 405
	9.
	בתקנות העיקריות, בתקנה 405, בתקנת משנה (ב), במקום "רישיון סיור או רישיון פרטי",  יבוא "רישיון להסעה מיוחדת".
* התייחסות:
תקנה 405, על פי תיקון זה, תחייב בעל רישיון להסעה מיוחדת  להבטיח את נקיונו של כל אוטובוס המשמש אותו, וכן יבטיח נקיון סביר של האוטובוס מבחוץ. הוראה זו לא היתה קבועה בצו הפיקוח, ולמרות שהיתה קבועה כבר בתקנות, וישנה כאמור אי בהירות משפטית לגבי תחולתה (לפני תיקון זה) על בעל רישיון פרטי ועל בעל רישיון סיור (דהיינו, על בעל רישיון להסעה מיוחדת ועל בעל רישיון להסעת סיור),  הרי שהיא למעשה מוחלת על חברות היסעים דרך תיקון זה.

	תיקון תקנה 406
	10.
	בתקנות העיקריות, בתקנה 406, בתקנת משנה (ב), במקום "רישיון סיור או רישיון פרטי"  יבוא "רישיון להסעה מיוחדת".
* התייחסות:
תיקון זה מחיל את הוראות תקנה 406 על בעל רישיון להסעה מיוחדת. במסגרת הוראות תקנה 406 חלה חובה על בעל הרישיון להבטיח חיטוי אחת לשנה של כל אוטובוס המשמש אותו, ואם הורתה הרשות על עתים אחרות לחיטוי - לפי הוראות הרשות. כמו תקנה 405 העוסקת בנקיון האוטובוס, הוראה זו לא היתה קבועה בצו, ולמרות שהיתה קבועה כבר בתקנות, וישנה כאמור אי בהירות משפטית לגבי תחולתה (לפני תיקון זה) על בעל רישיון פרטי ועל בעל רישיון סיור (דהיינו, על בעל רישיון להסעה מיוחדת ועל בעל רישיון להסעת סיור),  הרי שהיא למעשה מוחלת על חברות היסעים דרך תיקון זה.

	תיקון תקנה 445
	11.
	בתקנות העיקריות, בתקנה 445, במקום "לפי רישיון סיור, רישיון מיוחד ורישיון פרטי" יבוא "רישיון להסעה מיוחדת".
* התייחסות:
גם כאן, הוראה זו לא היתה קבועה בצו, ולמרות שהיתה קבועה כבר בתקנות וישנה כאמור אי בהירות משפטית לגבי תחולתה (לפני תיקון זה) על בעל רישיון פרטי ועל בעל רישיון סיור (דהיינו, על בעל רישיון להסעה מיוחדת ועל בעל רישיון להסעת סיור),  הרי שהיא למעשה מוחלת על חברות היסעים דרך תיקון זה. במסגרת התיקון הוראות תקנות 416 עד 419, 424, 425(א), 431, 433, 437 עד 440 יחולו על הסעה מיוחדת כמפורט להלן;
416 - הנהג ויתר עובדי השירות יתנהגו כלפי הנוסעים באדיבות ובנימוס; הנהג יפעל באופן שיש בו כדי להבטיח כי הנוסעים יגיעו למטרתם בנוחות, במהירות ובבטיחות.
417 – הנהג לא ישמש בתפקידו באוטובוס אלא בתלבושת או בסימון שהורתה הרשות לגבי אותו שירות כאמור בתקנה 411. הופעתו של הנהג תהיה נקיה ומסודרת. לדעתי יש כאן חשש שהרשות תתערב ותקבע הוראות לגבי לבוש הנהג ובכך תשית על חברות היסעים עלויות לא רלבנטיות לשירות הניתן על ידן. 
418 – נהג לא ישוחח בזמן הנהיגה עם אדם אחר, אלא אם היה הדבר דרוש באותה שעה לביצוע תפקידו או בקשר לנסיעה, ובלבד שבשעת השיחה לא יפנה את ראשו אל בן-שיחתו.
[bookmark: Seif491]419.	נהג הנשאל בקשר לנסיעה ישיב תשובה נאותה.
424 - 	נהג לא יעבוד בנהיגה אלא במספר השעות ובהפסקות שנקבעו בדין.
[bookmark: Seif496]425.	(א)	לא ינהג נהג באוטובוס אלא לאחר שנוכח תחילה, על ידי הפעלה או בדרך שאלה מנהג אחר שמרשותו קיבל את האוטובוס, בתקינותם של –
(1)	פעולת ההגה והבלמים;
(2)	פעולת מד-לחץ האויר של הבלמים;
(3)	מערכת החשמל והאורות - אם הוא עומד לנהוג בזמן התאורה;
(4)	פעולת הפתיחה והסגירה של הדלתות והחלון שלשעת סכנה;
(5)	פעולת הצופר;
(6)	פעולת מגבי השמשות.
431.	לא יסיעו נהג או כרטיסן נוסעים יותר מהמספר שנקבע ברשיון הרכב, אם נקבע.
433 – הנהג וכל עובד השירות, לא ידרשו ולא יגבו מנוסע אלא שכר נסיעה שנקבע לאותה נסיעה.
437 – הנהג לא ירשה לנוסע לצאת מן האוטובוס או להיכנס אליו –
(1)	בשעה שהאוטובוס נע אלא אם לא היתה לו אפשרות למנעו;
(2)	בשעה שהאוטובוס עומד שלא במקום העצירה המיועד - אלא אם היה הכרח בכך והדבר ניתן להיעשות ללא סיכון.
[bookmark: Seif510][bookmark: Seif511]438.	לא יניע הנהג את האוטובוס, אלא לאחר סגירת הדלתות שסגירתן מוטלת עליו;
439.	(א)	לא יפתח הנהג את דלתות האוטובוס בזמן הנסיעה.
	(ב)	לא יפתח הנהג את דלתות האוטובוס כשהוא נעצר במקום עצירה, אלא אם נוכחו כי פתיחת הדלתות לא תפגע בנוסעים, או לאחר שהזהיר שהוא עומד לפתוח את הדלתות.
 	(ג)	לא יסגור הנהג את הדלתות שנפתחו לצורך יציאת הנוסעים מן האוטובוס, אלא לאחר שהנוסעים סיימו לצאת מן האוטובוס ובאופן שסגירת הדלתות לא תפגע בנוסעים.
	(ד)	לא יסגור הנהג את דלתות האוטובוס שנפתחו לצורך כניסת הנוסעים, אלא אם סיימו הנוסעים להיכנס לתוך האוטובוס, או אם הכריז שאין לעלות לאוטובוס והזהיר שהוא עומד לסגור את הדלתות.
[bookmark: Seif512]440.	הנהג יאיר את תוכו של האוטובוס בזמן התאורה.


	תיקון תקנה 466
	12.
	בתקנה 466(ג) לתקנות העיקריות, במקום "רישיון סיור" יבוא "רישיון להסעה מיוחדת".
* התייחסות:
החלת הוראות התקנה בדבר הובלת שני בלוני גז פחמי שמשקל כל אחד מהם לא יעלה על 12 ק"ג בהסעה מיוחדת. גם כאן, הוראה זו לא היתה קבועה בצו, ולמרות שהיתה קבועה כבר בתקנות וישנה כאמור אי בהירות משפטית לגבי תחולתה (לפני תיקון זה) על בעל רישיון פרטי ועל בעל רישיון סיור (דהיינו, על בעל רישיון להסעה מיוחדת ועל בעל רישיון להסעת סיור),  הרי שהיא למעשה מוחלת על חברות היסעים דרך תיקון זה.

	תיקון תקנה 476
	13.
	בתקנה 476 לתקנות העיקריות - 

	
	
	
	(1) בתקנת משנה (ו), במקום "רישיון סיור" יבוא "רישיון להסעה מיוחדת";

	
	
	
	(2) בתקנת משנה (ז) - 

	
	
	
	
	(1) במקום "רישיון סיור" יבוא "רישיון להסעה מיוחדת";

	
	
	
	
	(2) במקום "רכב ציבורי להסעה מיוחדת" יבוא "רכב ציבורי";

	
	
	
	
	(3) הסיפה החל ב"בתקנת משנה זו", תימחק.
* התייחסות:
תקנה 476 לתקנות התעבורה עוסקת בגודל מושבי האוטובוס והמרווחים ביניהם. במסגרת התיקון מוחלת חובת שמירת מושב עבור מורה דרך באוטובוס להסעה מיוחדת. גם כאן, הוראה זו לא היתה קבועה בצו, ולמרות שהיתה קבועה כבר בתקנות וישנה כאמור אי בהירות משפטית לגבי תחולתה (לפני תיקון זה) על בעל רישיון פרטי ועל בעל רישיון סיור (דהיינו, על בעל רישיון להסעה מיוחדת ועל בעל רישיון להסעת סיור),  הרי שהיא למעשה מוחלת על חברות היסעים דרך תיקון זה.

	תיקון תקנה 481
	14.
	בתקנה 481 לתקנות העיקריות, במקום "למעט הפועל ברישיון סיור, רישיון, רישיון פרטי ורישיון אוטובוס פרטי" יבוא "המשמש בקו שירות".
* התייחסות:
תקנה 481 קובעת חובת התקנת פעמון לעצירה עבור הנוסעים. התיקון הינו טכני גרידא לענייננו ואינו משליך על חברות ההסעה.

	תיקון תקנה 481
	15.
	בתקנות העיקריות, בתקנה 481 המילים "רישיון פרטי"  - ימחקו;
* התייחסות:
נראה כי לאור הוראות סעיף 14 לעיל המדובר בטעות סופר. 

	הוספת חלק ו'1
	16.
	בתקנות העיקריות, אחרי תקנה 543 יבוא:

	
	"חלק ו' 1: הסעות מיוחדות

	
	הגדרות
	543א.
	בחלק זה -

	
	
	
	
	
	
	"הרשות" – המפקח על התעבורה, לרבות מי שהמפקח על התעבורה אצל לו מסמכויותיו, כולן או חלקן;
* התייחסות:
אין שינוי לעומת הדין הקיים. 

	
	
	
	
	
	
	"הסעה מיוחדת" – הסעה שבה עומד רכב היסעים לרשות מזמין מסוים, הנושא באחריות לתשלום התמורה בעדה, ככל שנדרשת;
* התייחסות:
כאמור, המדובר בהאחדת ההגדרות של "הסעה מיוחדת" ושל "הסעת סיור" כפי שקיימות כיום בצו. להבנתי זו האחדה רצויה לאור העובדה כי הגדרתן זהה. 

	
	
	
	
	
	
	"מסיע זעיר" – העוסק במתן שירות של הסעה מיוחדת באמצעות רישיון שניתן לפי חלק זה, ובבעלותו רכב מוארך אחד או יותר שהוא רכב היסעים, או בין שלושה לעשרה אוטובוסים זעירים שהם רכבי היסעים;
* התייחסות:
יש כאן למעשה שינוי מהותי שבו למעשה בפעם הראשונה משרד התחבורה מבחין בין גדלים שונים של חברות הסעה, ולמיטב הבנתי הדבר נעשה לאור דרישת הארגון, שכן כוונתה משרד היתה מלכתחילה לאשר לכל בעל אוטובוס לקבל רישיון הסעה מיוחדת ולא להגבילה ל-3 רכבי היסעים לפחות. 

	
	
	
	
	
	
	"תאגיד היסעים" – תאגיד העוסק במתן שירות של הסעה מיוחדת, שבבעלותו אוטובוס ציבורי  המיועד להסעות 50 נוסעים או יותר שהוא רכב היסעים, או שמספר רכבי ההיסעים שברשותו עולה על עשרה ובידו רישיון להסעה מיוחדת;
* התייחסות:
למעשה יש בהגדרה זו מספר שינויים שהמחוקק מתכוון להכניס:
1. ביטול ההגדרה הקיימת כיום בצו ל"משרד הסעות". 
2. התניית קיומו של תאגיד היסעים בקיומן של לפחות אוטובוס ציבורי אחד בעל 50 מושבים לפחות א ו לפחות 10 רכבי היסעים (רכב היסעים הוא אוטובוס ציבורי, אוטובוס זעיר, אוטובוס פרטי למעט אוטובוס זעיר פרטי, טיולית, רכב מדברי, רכב סיור או רכב מוארך). 
3. בהגדרה זו נכללת גם הסעה באוטובוס פרטי (כגון באוטובוסים של המועצות האזוריות או של מפעלים), שאין תשלום תמורתה כלל.



	
	
	
	
	
	
	"רכב היסעים" – רכב מן הסוגים האמורים בתקנה 543ו(א)(1), שניתן לגביו רישיון לפי התקנה האמורה;

	
	
	
	
	
	
	"רישיון להסעה מיוחדת" – כמשמעותו בתקנה 543ג.





	
	חובת רישיון להסעה מיוחדת ובקשה לקבלתו
	543ב.
	(1) לא יעסוק אדם במתן שירות הסעה מיוחדת, אלא אם כן בידו רישיון להסעה מיוחדת לפי תקנה 543ג שקיבל מאת הרשות, והוא נותן את השירות בהתאם לתנאי הרישיון וההוראות לפי הפקודה.

	
	
	
	
	
	(2) המבקש רישיון להסעה מיוחדת או המבקש לחדשו (בפרק זה – המבקש), יגיש בקשה לרשות.

	
	
	
	
	
	(3) המבקש לקבל רישיון להסעה מיוחדת לראשונה, יצרף לבקשתו מסמכים המעידים שהתקיימו בו התנאים למתן הרישיון כאמור בתקנה 543ג והמבקש חידוש של הרישיון כאמור, יגיש הצהרה חתומה על ידו לפיה גם במועד הבקשה לחידושו של הרישיון האמור, מתקיימים בו התנאים האמורים.

	
	
	
	
	
	(4) הרשות רשאית לדרוש מהמבקש כל מידע או מסמך הדרושים לה לשם בדיקת עמידתו בתנאים לקבלת הרישיון או לחידושו.
* התייחסות:
אין שינוי מהותי לעומת הדין הקיים. 

	
	
	מתן רישיון להסעה מיוחדת
	543ג.
	(1) הרשות תתן רישיון להסעה מיוחדת למבקש שהתקיימו בו כל אלה:

	
	
	
	
	
	
	
	(1) הוא תאגיד הרשום בישראל או שמנהלו הכללי הוא תושב ישראל, הרשאי לפי מטרותיו לעסוק במתן שירות הסעה מיוחדת;
* התייחסות:
מתן אפשרות למתן רישיון הסעה לתאגיד שהמנכל שלו תושב ישראל מהווה לדעתי פתח למתן רישיון לחברות זרות.


	
	
	
	
	
	
	
	(2) הוא מעסיק מנהל מקצועי, העומד לרשותו בלבד, שמתקיימים בו כל אלה:

	
	
	
	
	
	
	
	
	(1) הוא תושב ישראל שמלאו לו 21 שנים;
* התייחסות:
הצו קבע דרישת מינימום של גיל 24. התיקון מוריד את דרישת המינימום לגיל 21. 

	
	
	
	
	
	
	
	
	(2) הוא בעל רישיון נהיגה לפי מהסוג  הגבוה ביותר הנדרש לרכב היסעים שיפעיל המבקש, והיה בעל רישיון נהיגה כאמור בתקופה של שלוש השנים שקדמו להגשת הבקשה;
* התייחסות:
הצו קבע כי למנהל המקצועי יהיו רישיונות נהיגה דרגה A או C . התיקון קובע לעומת זאת שהמנהל המקצועי יחזיק ברישיון, לפחות 3 שנים טרם הגשת הבקשה לרישיון הסעה מיוחדת, מהסוג הגבוה ביותר הנדרש לאותו סוג רכב היסעים שיפעיל בעל הרישיון. 

	
	
	
	
	
	
	
	
	(3) הוא לא הורשע בעבירה שמפאת מהותה, חומרתה או נסיבותיה, אין הוא ראוי לעסוק בניהול מקצועי של תאגיד היסעים;
* התייחסות:
יש כאן שינוי מהותי לעומת הקבוע בצו. הצו הפנה לתקנה 15ב לתקנות התעבורה. תקנה 15ב קובעת כי הרשות רשאית שלא לתת רישיון אם (1) המנהל המקצועי הורשע בעבירה שלדעת הרשות יש בה כדי למנוע מתן הרישיון או חידושה, אלא אם כן חלפו שבע שנים מתום ריצוי העונש על העבירה האמורה או מיום מתן גזר הדין; (2) לדעת הרשות קיים לגבי המנהל המקצועי חשש, שבעיסוקו לפי הרישיון יש כדי לפגוע בבטחון המדינה; (3) הוגש נגד המנהל המקצועי כתב אישום על עבירה פלילית אשר לדעת הרשות יש בה כדי לפגוע ביכולתו לעסוק על פי הרישיון. התיקון מבקש לפשט את הנושא ולקבוע כי למנהל המקצועי לא תהיה הרשעה בעבירה שמפאת מהותה, חומרתה או נסיבותיה, אין הוא ראוי לעסוק בניהול מקצועי של תאגיד היסעים. למעשה, יש בתיקון 2 שינויים מהותיים – ביטול החשש של הרשות אם בעיסוקו של המנהל המקצועי חשש לפגיעה בבטחון המדינה, וביטול האפשרות למנוע עיסוק של מנהל מקצועי גם אם רק הוגש נגדו כתב אישום על עבירה שיש בה כדי לפגוע ביכולותו לעסוק על פי הרישיון. התיקון מצמצם את סמכות הרשות למנוע העסקתו של מנהל מקצועי רק למקום בו הוא הורשע בעבירה פלילית שמפאת מהותה, חומרתה או נסיבותיה, אין הוא ראוי לעסוק בניהול מקצועי של תאגיד היסעים.

	
	
	
	
	
	
	
	
	(4) עמד בהצלחה בקורס למנהלים מקצועיים של תאגיד היסעים ובבחינות בסיומו, אצל מכללה המוכרת על ידי משרד הכלכלה והתעשייה לעניין הכשרה מקצועית למבוגרים, שתכניתו אושרה בידי הרשות, זולת אם פטרה אותו הרשות מהקורס בהתחשב בהכשרתו המקצועית; (בחלק זה – מכללה מוכרת; קורס מנהלים);
* התייחסות:
בעוד שהצו דורש שהמנהל המקצועי יעמוד בהצלחה במבחני הקורס הרי שהתיקון דורש הצלחה בקורס בלבד. בנוסף, התיקון דורש שהקורס יבוצע במכללה המוכרת על ידי משרד הכלכלה.

	
	
	
	
	
	
	
	
	(5) הוא בעל ניסיון של שנתיים לפחות בתפקיד ארגוני בתחום העיסוק מתן שירותי הסעה;
* התייחסות:
אין שינוי לעומת הקבוע בצו. 

	
	
	
	
	
	
	
	(3) הוא מעסיק קצין בטיחות כאמור בחלק י' לתקנות העיקריות שיהיה עובד התאגיד המבקש;
* התייחסות:
דרישה שלא היתה קבועה בצו. יחד עם זאת הדרישה להעסקתו של קצין בטיחות נבעה מכוח תקנות התעבורה (תקנה 580). 

	
	
	
	
	
	
	
	(4) הוא, ואם הוא תאגיד – בעל שליטה או נושא משרה בו, לא הורשעו בעבירה שמפאת מהותה, חומרתה או נסיבותיה, אין הוא ראוי לעסוק במתן שירות הסעה מיוחדת;
* התייחסות:
זוהי דרישה חדשה שלא היתה קיימת בצו. למעשה יש בהוראה זו קביעה שאם למבקש רישיון ההסעה, ואם מדובר במבקש שהוא תאגיד אזי גם בעל שליטה בו או נושא משרה בו, לא הורשעו בעבירה שבדומה למנהל המקצועי אין הוא ראוי לעסוק בהסעות מיוחדות. יש בכך משום מתן שקול דעת לרשות לפסול בקשה לרישיון הסעה מיוחדת אם לדעתה המבקש (תאגיד – בעל השליטה בו או נושא משרה) הורשע בעבירה שמפאת מהותה, חומרתה ונסיבותיה הוא אינו ראוי לעסוק בהסעה מיוחדת. 

	
	
	
	
	
	
	
	(5) הוא הציג רישיונות רכב של כלי רכב הרשומים על שמו, מסוג ובמספר המתאימים להיות רכב היסעים לפי תקנה 543ו, או הסכמים לרכישת כלי רכב כאמור;
* התייחסות:
הוראה חדשה שלא קיימת בצו. 

	
	
	
	
	
	
	
	(6) הוא שילם את האגרה הקבועה בתוספת הראשונה.
* התייחסות:
כנ"ל. 

	
	
	
	
	
	
	(2) על אף האמור בתקנת משנה (א), מבקש רישיון להסעה מיוחדת כמסיע זעיר יהיה פטור מן התנאים האמורים בתקנת משנה (א)(1) ו-(א)(2)(ה), ואם בבעלותו עד שני רכבי סיור או עד שני כלי רכב מוארכים, יהיה פטור גם מן התנאים האמורים בתקנת משנה (א)(2) ו-(3) ואולם יציג התקשרות עם קצין בטיחות בתעבורה למתן שירותים כקצין בטיחות לפי חלק י' לתקנות העיקריות.
* התייחסות:
יש כאן הקלה בתנאים שעל המבקש לעמוד בהם אם המדובר במסיע זעיר (3 עד 10 רכבי היסעים) או בבעלותו עד 2 רכבי סיור/לימוזינות. 

	
	
	
	
	
	
	(3) תקופת תוקפו של רישיון ראשון להסעה מיוחדת יהיה תהיה שנתיים, והוא יחודש לחמש שנים נוספות בכל פעם ובלבד שהתקיימו התנאים לכך.
* התייחסות:
יש כאן שינוי מהותי לעומת הדין הקיים כיום – כיום, תקופת תוקפו של רישיון להסעה מיוחדת הוא כפי שיורה המפקח, ובלבד שלא תעלה על שנתיים. במסגרת התיקון, הרישיון יינתן בתחילה לשנתיים ולאחר מכן יחודש למשך 5 שנים כל פעם. 

	
	
	
	
	
	
	(4) הרשות תפרסם באתר האינטרנט של משרד התחבורה והבטיחות בדרכים רשימה של שמות בעלי הרישיונות התקפים, ותציין בה את סוג הרישיון ומספרו, בלבד; רשימה כאמור תעודכן מעת לעת.
* התייחסות:
הוראה חדשה שבעצם מחילה על משרד התחבורה חובת שקיפות. 

	
	
	שינויים ברישיון להסעה מיוחדת
	543ד.
	(1) בעל רישיון להסעה מיוחדת יודיע בכתב לרשות על כל שינוי הנוגע לכל רכב ההיסעים שהוא מפעיל, לתנאים לקבלת הרישיון או לעילות לסירוב למתן רישיון לפי תקנה 543ה, בתוך 15 ימים מהיום שבו חל השינוי.
* התייחסות:
יש בתיקון משום הרחבת חובת היידוע גם למקרים של שינוי ברכב היסעים או לעילות לסירוב למתן רישיון. 

	
	
	
	
	
	
	(2) לא יעביר אדם לאחר את רישיונו אלא באישור הרשות, בכתב, ובכפוף לתנאים שתורה.
* התייחסות:
אין שינוי מבחינת הדין הקיים. 

	
	
	ביטול רישיון, התלייתו, הגבלתו או אי חידושו
	543ה.
	(1) הרשות רשאית לבטל רישיון, להתלותו עד לקיום תנאים שתורה עליהם, להגבילו או לסרב לחדשו, לאחר שנתנה לבעל הרישיון הזדמנות לטעון את טענותיו, אם התקיים בבעל הרישיון אחד מאלה:

	
	
	
	
	
	
	
	(1) הוא אינו מקיים את התנאים לקבלת הרישיון, כולם או חלקם;

	
	
	
	
	
	
	
	(2) הרישיון ניתן לו על יסוד מידע כוזב או מטעה;

	
	
	
	
	
	
	
	(3) הוא הפר תנאי מהותי מתנאי הרישיון;

	
	
	
	
	
	
	
	(4) הוא הפר חובה או איסור שהוטלו עליו כבעל רישיון לפי חלק זה;

	
	
	
	
	
	
	
	(5) הוא הורשע בעבירה פלילית שמפאת מהותה, חומרתה או נסיבותיה אין הוא ראוי לעסוק במתן שירות הסעה מיוחדת, או אם הוגש נגדו כתב אישום בעבירה פלילית כאמור וטרם ניתן פסק דין סופי בעניינו, ובלבד שניתנה לו ההזדמנות לטעון את טענותיו;

	
	
	
	
	
	
	
	(6) הוא חדל לעסוק במתן שירות הסעות מיוחדות.
* התייחסות:
יש כאן הרחבה משמעותית שבגינן ניתן לבטל רישיון. על פי הדין הקיים כיום (הצו) ניתן לבטל רישיון להסעה מיוחדת רק אם הופר תנאי מתנאי הרישיון. בתיקון ישנה הרחבה לעילות המפורטות לעיל. 

	
	
	
	
	
	
	(2) התקיימה בבעל רישיון להסעה מיוחדת עילה מהעילות המנויות בתקנת משנה (א), וההפרה ניתנת לתיקון, לא תבטל הרשות את הרישיון, לא תתלהו, לא תגבילו ולא תסרב לחדשו בשל אותן עילות אלא לאחר שהמציאה לבעל הרישיון התראה שבה תציין את ההפרה ותורה לו לתקנה בתוך 21 ימים ממועד המצאת ההתראה; לא תיקן בעל הרישיון את ההפרה להנחת דעתה של הרשות, רשאית הרשות להפעיל את סמכותה לפי סעיף זה כלפי בעל הרישיון.
* התייחסות:
זו הוראה חדשה שלמעשה מכניסה לתקנות את הוראות הדין המנהלי בדבר מתן אפשרות לתיקון הפרה. 

	
	
	רישיון הסעה לרכב היסעים
	543ו.
	(1) לפי בקשת בעל רישיון להסעה מיוחדת, תיתן הרשות רישיון הסעה לרכב, אם התקיימו בו כל אלה:

	
	
	
	
	
	
	
	(1) [bookmark: _Hlk173420699]הוא רכב מסוג אוטובוס ציבורי, אוטובוס זעיר, אוטובוס פרטי למעט אוטובוס זעיר פרטי, טיולית, רכב מדברי, רכב סיור או רכב מוארך; 

	
	
	
	
	
	
	
	(2) הוא רשום על שם בעל רישיון להסעה מיוחדת;
* התייחסות:
הוראה המחייבת מתן רישיון לכל רכב המשמש להסעה מיוחדת. 

	
	
	
	
	
	
	(2) רכב שניתן עליו רישיון הסעה, יסומן בסימון חיצוני בגודל, בגופן ובצבע בולטים לעין הניתנים לקריאה בנקל, ובו שם בעל הרישיון להסעה מיוחדת, כתובתו ומס' הטלפון שלו; היה הרכב האמור רכב סיור, יסומן באופן האמור בתוספת הרביעית.
* התייחסות:
הוראה המטילה על חברות ההיסעים חובות שעלולות להשית עליהם עלויות חדשות. 

	
	
	
	
	
	
	(3) הרשות תציין ברישיון ההסעה של רכב היסעים את פרטי בעל הרישיון להסעה מיוחדת שבמסגרתו רכב ההיסעים ייתן שירות הסעה.
* התייחסות:
אין שינוי מהותי לעומת הדין הקיים.

	
	
	
	
	
	
	(4) רישיון לרכב היסעים יהיה בתוקף עד למועד תום הרישיון להסעה מיוחדת של בעליו, ביטולו או התלייתו, או אם שונה רישום הבעלות של הרכב, המוקדם מביניהם.
* התייחסות:
הוראה הקושרת בין תוקף רישיון רכב ההיסעים לבין תוקף רישיון ההסעה המיוחדת.

	
	
	תנאים לעסוק במתן שירות לפי רישיון הסעה מיוחדת
	543ז.
	(1) מבקש שניתן לו רישיון להסעה מיוחדת, לא יעסוק לפי הרישיון אלא אם כן התקיימו בו כל אלה:

	
	
	
	
	
	
	
	(1) בבעלותו בכל עת רכבי היסעים במספר הנדרש לפי  חלק זה, לעניין סוג הרישיון להסעה מיוחדת שבידו;
* התייחסות:
אין שינוי מהותי לעומת הדין הקיים.

	
	
	
	
	
	
	
	(2) ברשותו ביטוח, להנחת דעתה של הרשות, לגבי חפצי הנוסעים ומטענים;
* התייחסות:
אין שינוי לעומת הדין הקיים. חובת ביטוח הרכב שהיתה קיימת בצו אמנם לא קיימת בתיקון אך קיימת ביתר התקנות. 

	
	
	
	
	
	
	
	(3) על גבי כל רכב היסעים שבאמצעותו הוא נותן שירות הסעה מיוחדת, קיים סימון כאמור בתקנה 543ו(ב);
* התייחסות:
הוראה חדשה. ראו מטה. 

	
	
	
	
	
	
	
	(4) אם הוא תאגיד היסעים, המנהל המקצועי עבר בהצלחה בחמש השנים האחרונות, לכל היותר, השתלמות שאושרה על ידי הרשות במכללה מוכרת.
התייחסות:
הוראה חדשה המחייבת מנהל מקצועי של חברת היסעים לעבור השתלמות אחת ל-5 שנים. האם מודבר בעלויות זניחות? 

	
	
	
	
	
	
	(2) הוראות תקנות 405 עד 408(א)(1), (2) ו-(4), 410, 412 ו-425א יחולו על בעל רישיון להסעה מיוחדת, ולעניין זה, במקום "אוטובוס" יקראו "רכב היסעים".
* התייחסות:
החלת החובות הבאות על בעל רישיון הסעה מיוחדת – 
· ניקיון הרכבים
· חיטוי
· תקינות הרכבים
· הימצאותם של שני פטישים או מכשירים אחרים לניפוץ שמשות בשעת הסכנה
· ארגז עזרה ראשונה
· ערכת חילוץ
· טיפול בחפצים אבודים
· העסקת נהגים בשעות שעל פי דין
· בדיקות טרם נסיעה

	
	
	הצגת רישיונות
	543ח.
	(1) בעל רישיון להסעה מיוחדת יחזיק את רישיונו במקום עסקו, ויציגו ללקוח לפי דרישה; היה מקום העסק מקום שניתן בו שירות לציבור, יוצג הרישיון במקום נראה לעין.
* התייחסות:
הוראה טכנית שלא משנה מהותית את הדין הקיים.

	
	
	
	
	
	
	(2) הנוהג ברכב היסעים יחזיק את רישיון ההסעה ברכב ההיסעים שניתן לרכב בצמוד לרישיון הרכב, וחייב הוא להציגו למפקח או לשוטר לפי דרישתם.
* התייחסות:
הוראה טכנית שלא משנה מהותית את הדין הקיים. 

	
	
	הפעלה שלא בהתאם לרישיון
	543ט.
	לא יפעיל אדם ולא יתיר לאחר להפעיל רכב היסעים בקווי שירות או בסוגי הסעה שלא בהתאם לתקנות אלה, אלא אם כן קיבל היתר לכך מאת הרשות.
* התייחסות:
מטרת התקנה היא למנוע מרכב היסעים לפעול בקו שירות (תח"צ) ללא אישור המפקח. יש בכך הרחבה של ההגבלה על רכבי היסעים לפעול בקווי שירות שכן מכרזי התח"צ מגבילים שימוש ברכבי היסעים רק לשעות השיא, ולפי התיקון ההגבלה היא כללית וללא קשר לשעות השיא. 

	
	
	סירוב לתת שירות
	543י.
	בעל רשיון להיסעה מיוחדת לא יסרב  לתת שירות ללקוח המבקש לקבלו בתנאים דומים לתנאים שבהם הוא מספק את השירות ללקוח דומה, אלא אם כן הראה כי קיימים טעמים המצדיקים את אי מתן השירות בתנאים דומים; לעניין זה, לא יראו בהיותו של לקוח אדם בעל מוגבלות, כטעם המצדיק אי מתן שירות בתנאים דומים. 
* התייחסות:
הוראה חדשה שלדעתי פוגעת בכוח התחרות של חברות ההיסעים! למעשה, על פי הוראה זו, מחויבת חברת היסעים להציע את אותם תנאי עסקה (כולל מחיר) לכל לקוחותיה! הדבר פוגע ביכולת התמחור והתחרות של חברות ההיסעים ויש להתנגד לכך בתוקף. 

	
	
	הגשת בקשות
	543יא.
	בקשות למתן רישיונות לפי חלק זה או לחידושן יוגשו לרשות באופן דיגיטלי.
* התייחסות:
הוראה חדשה שלמעשה מבטלת את הצורך בהגשת בקשב פיסית. 

	
	
	סמכויות בדיקה ופיקוח
	543יב.
	(1) בעל רישיון יציג את רישיונו לרשות או למפקח המוסמכים לפי דין לדרוש את הצגתו, או לשוטר, לפי דרישתם;

	
	
	
	
	
	
	(2) הרשות או מפקח רשאים להורות למבקש רישיון הסעה מיוחדת או לבעל רישיון כאמור שכל רכב עליו מבוקש או ניתן רישיון לרכב היסעים יובא לבדיקה למקום שתורה."
התייחסות:
אין שינוי לעומת הדין הקיים. 

	תיקון תקנה 579
	17.
	בתקנה 579 לתקנות העיקריות, במקום פסקה (2)(ב) להגדרה "מפעל" יבוא:

	
	
	
	"(ב)	מסיע זעיר ותאגיד היסעים כהגדרתם בתקנה 543א;"
התייחסות:
התאמת שינוי ההגדרות בתקנות לתאגיד היסעים. 

	תיקון תקנה 587א
	18.
	בתקנה 587א לתקנות העיקריות, בסופה יבוא:

	
	
	
	"(X)	תקנות התעבורה (תיקון מס' __ )(רישוי הסעה מיוחדת), התשפ"ה-2024 – בתום 5 שנים מיום תחילתן.".
התייחסות:
לא ברור ההקשר לתקנה 587א. תקנה 587א לתקנות קובעת הוראות לעניין חובת בעל מפעל לבצע את התיקונים שקבע קצין הבטיחות שיש לבצע או להעביר מבחן מעשי במשרד רישוי. בכל מקרה, על פי דברי ההסבר שצירף משרד התחבורה לתיקון, ולאור הוראות חוק עקרונות האסדרה, התשפ"ב-2021, מוצע לקבוע כי תקנות אלה יעמדו לבחינה חוזרת בתום 5 שנים מיום תחילתן. 

	תיקון התוספת החמש עשרה
	19.
	בתוספת החמש עשרה לתקנות העיקריות, בפרט 2,; בטבלה -  אחרי "רכב מדברי" יבוא "רכב מוארך".

	
	
	
	(1) בשורה 3, בטור ב', אחרי "המפורטים בפרט 1" יבוא או מפעל שהוא מסיע זעיר שבבעלותו עד שני רכבי סיור או כלי רכב מוארכים";

	
	
	
	(2) בשורה 5, בטור ב', אחרי "רכב מדברי" יבוא "או רכב מוארך, שבבעלות תאגיד היסעים או מסיע זעיר למעט מסיע זעיר כאמור בשורה 3".
התייחסות:
התאמת הימים שקצין הבטיחות צריך להקדיש למסיע זעיר (3-10 רכבים) או לגבי רכב מוארך (לימוזינה).

	תיקון התוספת הראשונה
	20.
	בתוספת הראשונה לתקנות העיקריות, בסופה יבוא:

	
	
	"חלק ו'

	
	
	אגרות בעד רישיון להסעה מיוחדת ולרישיון הסעה לרכב היסעים

	
	
	טור א'							 	טור ב' 

	
	
									בשקלים חדשים

	
	
	(1) רישיון להסעה מיוחדת            				79

	
	
	(2) רישיון הסעה לרכב היסעים				39

	
	
	(3) בעד כפל רישיון						 39"
* התייחסות:
הוראה חדשה המטילה חובת תשלום אגרה. 

	תיקון התוספת הרביעית
	21.
	בתוספת הרביעית לתקנות העיקריות, בסופה יבוא:

	
	
	
	חלק ד': סימון רכב סיור

	
	
	
	(תקנה 543ו)

	
	
	
	בעל רישיון להסעה מיוחדת שמפעיל רכב סיור - 

	
	
	
	(1) ידביק במרכז שתי הדלתות הקדמיות של רכב סיור את  הסמל להלן:

	
	
	
	[image: ]

	
	
	
	(2) גובה הסמל כאמור בפסקה (1) יהיה 20 ס"מ ורוחבו – 50 ס"מ; רקע הסמל יהיה אדום; אם צבע הרכב הוא אדום או דומה לו, יועברו מסביב הסמל שוליים בצבע לבן ברוחב 10 מ"מ;

	
	
	
	(3) ידביק על השמשה הקדמית של רכב הסיור בצידה העליון, תווית שיצויין בה שם בעל הרשיון; רוחב התווית יהיה 5 ס"מ ואורכה – 10 ס"מ.
* התייחסות:
יש לבחון אילו עלויות משיתות הוראות אלו על חברת היסעים והאם ניתן לעמוד בהן. 

	תחילה
	22.
	תחילתן של תקנות אלה 18 חודשים מיום פרסומן (להלן – יום התחילה).
* התייחסות:
מועד תחילת התיקון – 18 חודשים ממועד פרסומן. 

	הוראות מעבר
	23.
	(1) רישיונות למשרד הסעות, הסעת סיור או הסעה מיוחדת, שניתנו לפי פרקים ב', ג', ד' או ה' לצו הפיקוח על מצרכים ושירותים (הסעת סיור, הסעה מיוחדת והשכרת רכב), תשמ"ה-1985[footnoteRef:6] (להלן – צו הפיקוח) לפני יום התחילה, יהיו בתוקף עד לתום תקופת תוקפם. [6:  ק"ת התשמ"ה, עמ' 1164.] 

* התייחסות:
יש לשים לב שתוקף רישיונות להסעה מיוחדת שניתנו לפני התיקון יישארו בתוקפם עד תום תקופת תוקפם. חידושם יהיה כבר לפי הוראות התיקון. 

	
	
	(2) רכב שניתן עליו ערב יום התחילה רישיון להסעת סיור או רכב להסעה מיוחדת לפי צו הפיקוח, יראו אותו כרכב היסעים כהגדרתו בתקנה 543א כנוסחה בתקנות אלה, עד לתום תקופת תוקף הרישיונות האמורים או עד שנה מיום התחילה, לפי המאוחר.
* התייחסות:
רכב שניתן לו טרם התיקון רישיון להסעה מיוחדת או להסעת סיור לפי הצו, ייראה כרכב היסעים עד לתום תקופת הרישיון להסעה מיוחדת או הסעת סיור או עד שנה מיום תחילת התיקון, המאוחר מביניהם. 




_______, התשפ"ה (__________, 2025)
 (חמ 3-83 ת1)

מירי רגב

שרת התחבורה והבטיחות בדרכים

דברי הסבר שצורפו לטיוטת התקנות

מבוא 	ענף ההסעות מוסדר כיום בצו לפי חוק הפיקוח על מצרכים ושירותים, התשי"ח-1957 – פרקים ב' עד ה' לצו הפיקוח על מצרכים ושירותים (הסעת סיור, הסעה מיוחדת והשכרת רכב), התשמ"ה-1985 (להלן – צו הפיקוח). בהתאם, תוקפו של הצו מותנה בהכרזה תקפה על מצב חירום במדינה, אף כי אין קשר בין השיקולים שביסוד הרגולציה של הענף לבין הצרכים הקשורים במצב חירום. התקנות המוצעות נועדו להחליף את ההסדר האמור בחקיקה שאיננה מותנית בשעת חירום.
מעבר לכך, תקנות אלה מעדכנות את האסדרה, בהתאמה לצרכים העדכניים של הענף, ובכלל זה מאפשרות את קיומו של "מסיע זעיר" שיורשה להפעיל מספר מצומצם של כלי רכב תוך שיחולו עליו דרישות רגולציה מופחתות.
לשם שלמות התמונה נציין כי בתקנות המוצעות, בניגוד לצו הפיקוח, לא נכלל רישיון ייחודי להסעת סיור ברכב סיור וברכב מדברי, כפי שקיים היום בצו הפיקוח, שכן אין מטרה תחבורתית מאחורי ההסדר הקיים, אלא הוא נועד למתן הטבת מס למורי דרך על כלי הרכב המשמשים אותם בעיסוקם, וניתן להשיג מטרה זו גם בלא רישיון ייעודי. 

תקנות 1 עד 5	תקנות 176 ואילך לתקנות התעבורה, התשכ"א-1961 (להלן – התקנות) מסדירות את סוגי רישיונות הנהיגה הנדרשים לנהיגה בכל סוג רכב. מנוסחן הנוכחי עולה כי ניתן לנהוג ברכב מוארך ("לימוזינה") וברכב מדברי עם רישיון נהיגה פרטי, בהתאם למשקל הרכב, אף כי מדובר בכלי רכב ציבוריים, המבצעים הסעות בשכר. מוצע לתקן זאת ולקבוע כי נהיגה בכלי רכב אלה תחייב החזקה ברישיון נהיגה מסוג 1D או D, בתלות במשקל הרכב, שהם רישיונות נהיגה לכלי רכב ציבוריים. 
כן מוצע לקבוע במפורש בתקנה 84א לתקנות כי מותר לבצע הסעה בשכר ברכב מוארך.

תקנות 6 עד 15	תקנה 386 לתקנות קובעת רשימת רישיונות לשירותי הסעה שיכולים להינתן לפי חלק ה' לתקנות ומגדירה אותם, ותקנות שונות מפנות לרישיונות אלה. מוצע לבטל את רוב רשימת סוגי הרישיונות שיחדלו מלהתקיים, ולהשאיר בחלק ה' לתקנות רק "רישיון קו" שבו עוסק החלק האמור, ולתקן בהתאם את התקנות המאזכרות אותם.

תקנה 16	מוצע להוסיף לתקנות את חלק ו'1, שיסדיר רישיון להסעה מיוחדת – התנאים לקבלתו, הדינים החלים על המחזיק בו, אופן קבלתו וחידושו והסמכות לשלול, להתלות או להגביל אותו, הכל כפי שיפורט להלן.
תקנה 543א
מוצעות ההגדרות הדרושות לחלק זה. 
מוצע להגדיר הסעה מיוחדת בדומה להגדרה הקיימת בצו הפיקוח, ולפיה הסעה מיוחדת היא הסעה בה הרכב המשמש להסעה עומד כולו לרשות מזמין מסוים, שהאחריות לתשלום בגינה מוטלת עליו ככל שנדרש תשלום כזה; בהגדרה זו נכללת גם הסעה באוטובוס פרטי (כגון באוטובוסים של המועצות האזוריות או של מפעלים), שאין תשלום תמורתה כלל. כל זאת בניגוד להסעה בקו שירות שבה יש תחנות להעלאה והורדה של נוסעים המשלמים כל אחד בנפרד בעד נסיעתם.
עוד מוצע להגדיר תאגיד היסעים כתאגיד הנותן שירות הסעה מיוחדת באמצעות אוטובוס או לפחות 10 רכבי היסעים, ומסיע זעיר כעסק הנותן שירותי הסעה מיוחדת באמצעות רכב מוארך אחד או יותר, או באמצעות שלושה עד עשרה אוטובוסים זעירים.
כן מוצע לקבוע כי הרשות לעניין חלק זה בתקנות, תהיה המפקח על התעבורה לרבות מי שזה אצל לו מסמכויותיו.
תקנה 543ב
מוצע לקבוע כי העיסוק בשירות הסעה מיוחדת טעון רישיון מאת הרשות. מוצע לקבוע את התנאים לקבלת הרישיון, שייבדקו חד פעמית לצורך מתן הרישיון לראשונה, ולצורך חידוש הרישיון די יהיה בהצהרה שגם במועד החידוש בעל הרישיון עומד בתנאים האמורים. בכל מקרה הרשות תהיה רשאית לדרוש מידע ומסמכים הדרושים לה לשם קבלת הרישיון.
תקנה 543ג
מוצע לקבוע את התנאים לקבלת רישיון להסעה מיוחדת, למבקש שעומד בתנאים הבאים:
1.	הוא תאגיד הרשום בישראל, או שמנהלו הכללי תושב ישראל, הרשאי לפי מטרותיו לעסוק במתן שירות הסעה מיוחדת.
2.	הוא מעסיק מנהל מקצועי העובד אצלו בלבד, שהוא תושב ישראל בן 21 לפחות; יש לו רישיון נהיגה מהדרגה הגבוהה ביותר הנדרשת לאיזה מרכבי ההיסעים שיופעלו על ידי המעסיק במשך 3 שנים לפחות עובר להגשת הבקשה; אין לו הרשעות בעבירות שמפאת חומרתן, מהותן או נסיבותיהן אין הוא ראוי לשמש מנהל מקצועי; הוא עבר קורס מנהלים מקצועיים; יש לו ניסיון בתפקיד ארגוני בענף;
3.	הוא מעסיק קצין בטיחות בתעבורה כנדרש בחלק י' לתקנות, כעובד התאגיד;
4.	המבקש לא הורשע בעבירות שמפאת חומרתן, מהותן או נסיבותיהן אין הוא ראוי לשמש מנהל מקצועי, ואם המבקש הוא תאגיד, גם התאגיד, בעל השליטה ונושאי  משרה בו, לא הורשעו כאמור;
5.	רשומים על שמו כלי רכב במספר מהסוג שיכול להיות רכב היסעים במספר המנימלי הנדרש בהתאם לסוג הרישיון שהוא מבקש, או שהתקשר בהסכמים לרכישת כלי רכב כאמור;
6.	שילם אגרה בעד הרישיון.
על מבקש רישיון להיות מסיע זעיר לא יחולו הדרישות להיות תאגיד או שהמנהל המקצועי יהיה בעל ניסיון ארגוני בשירותי הסעה. אם הוא מסיע זעיר שבבעלותו עד שני כלי רכב מוארכים, ולא מעבר לכך, יהיה פטור גם מהדרישות להעסיק מנהל מקצועי וקצין בטיחות, אם כי יהיה חייב לקבל שירות מקצין בטיחות בתעבורה בהיקף כאמור בתוספת החמש עשרה, כפי שיפורט להלן.
רישיון יהיה בתוקף למשך שנתיים.
הרשות תפרסם באתר המרשתת של המשרד את שמות בעלי הרישיונות ומספר הרישיון שניתן להם, על מנת שלקוחותיהם יוכלו לוודא שהם מקבלי שירות הסעה מגורם המורשה לכך כדין.
תקנה 543ד
מוצע לחייב בעל רישיון להודיע לרשות, בתוך 15 ימים, על כל שינוי שחל לגבי רכבי ההיסעים שהוא מפעיל, בתנאים למתן הרישיון או בעניינים נוגעים לעילות לסירוב למתן הרישיון, כגון עזיבתו של המנהל המקצועי הנדרש או הגשת כתב אישום נגד נושא משרה בתאגיד. לגבי העברת הזכויות ברישיון, נדרש אישור מראש ובכתב של הרשות, והיא כפופה לתנאים שתורה.
תקנה 543ה
מוצע להסדיר את הנסיבות בהן תקום סמכות לרשות לבטל, להתלות, להגביל או לסרב לחדש רישיון, בכפוף לשימוע ומתן הזדמנות לתקן את ההפרה, ככל שתיקון כזה אפשרי.
תקנה 543ו
מוצע לקבוע את הדרישות על מנת שרכב יקבל רישיון הסעה, ויכול להיכלל ברישיון של תאגיד היסעים או מסיע זעיר. רכב כאמור צריך להיות רשום על שם בעל הרישיון ולהיות מאחד הסוגים הבאים: אוטובוס ציבורי, אוטובוס פרטי שאיננו אוטובוס זעיר פרטי, טיולית, רכב מדברי, רכב סיור או רכב מוארך.
עוד מוצע לקבוע כי רכב היסעים יישא סימון חיצוני בולט לעין עם שמו של בעל רישיון ההסעה מיוחדת שהרכב בבעלותו, מענו ומספר הטלפון שלו. כן מוצע לחייב שרכב סיור יסומן באופן ייעודי, בדומה למצב היום.
כן מוצע לקבוע שרישיון רכב היסעים יהיה בתוקף עד למועד תום תוקף הרישיון להסעה המיוחדת, ביטולו או התלייתו או עד העברת הבעלות בו, לפי המוקדם. 
תקנה 543ז
מוצע לקבוע את התנאים הבאים שיחולו על בעל רישיון:
1. בבעלותו יהיו בכל עת רכבי היסעים במספר המינימלי הנדרש לפי סוג הרישיון שהוא מחזיק – תאגיד היסעים או מסיע זעיר, לפי העניין;
2.	ברשותו ביטוח לרכוש הנוסעים ברכבי ההיסעים שהוא מפעיל, להנחת דעת הרשות;
3.	כל רכבי ההיסעים שהוא מפעיל, מסומנים בכל עת באופן הנדרש בתקנה 543ו;
4. 	בתאגיד היסעים, המנהל המקצועי שלו, עבר השתלמות תקופתית בחמש השנים האחרונות.
עוד מוצע לקבוע שהוראות תקנות 405 עד 408 (למעט 408(א)(3)), 410, 412 ו-425א שעניינן מצב הרכב וציוד בו, טיפול באבדות, שעות נהיגה וסידורי ביטחון החלות על הפעלת קו שירות באוטובוסים, יחולו על מתן שירות הסעה מיוחדת.
תקנה 543ח
מוצע לקבוע את חובת החזקת הרישיונות לפי תקנות אלה והצגתם.
תקנה 543ט
מוצע לקבוע כי הפעלת רכב היסעים בקווי שירות, או בסוגי הסעה שאינם מתאימים להוראות התקנות, כגון הסעה בשכר באוטובוס פרטי, אסורה, אלא אם כן קיבל היתר לכך מאת הרשות.
תקנה 543י
מוצע לאסור על אפליה במתן שירותי הסעה, כך שלבעל רישיון יהיה אסור לסרב למתן שירות בכלל או  בתנאים דומים לאלה  בהם הוא נותן את השירות ללקוחות אחרים.
תקנה 543יא
מוצע כי בקשות יוגשו לרשות באופן דיגיטלי.
תקנה 543יב
מוצע לתת סמכויות פיקוח לרשות, לשם בדיקת הרכב וכן חובה להציג מסמכים.

תקנה 17	מוצע לתקן את ההפניה בתקנה 579 לתקנות, לתקנות המוצעות במקום לצו הפיקוח.

תקנה 18	בהתאם לחוק עקרונות האסדרה, התשפ"ב-2021, מוצע לקבוע כי תקנות אלה יעמדו לבחינה חוזרת בתום 5 שנים מיום תחילתן.

תקנה 19	מוצע לקבוע כי מסיע זעיר שבבעלותו עד 2 רכבי סיור או רכבים מוארכים יקבל שירותי קצין בטיחות בהיקף הנדרש לפי קביעת הרשות. כן מוצע, לגבי יתר בעלי רישיון להסעה מיוחדת, להוסיף רכב מוארך לסוגי הרכב המנויים בשורה 6 לטבלה בפרט 2 לתוספת החמש עשרה, הזקוקים לשירותי קצין בטיחות בתעבורה בהיקף המותאם למספר כלי הרכב.

תקנה 20	מוצע להוסיף לתוספת הראשונה לתקנות את האגרות תמורת הרישיונות לפי סימן זה.

תקנה 21	מוצע לתקן את התוספת הרביעית ולהוסיף בה את סמל "האשכול" שבו יסומנו רכבי סיור.

תקנה 22	מוצע לקבוע כי תחילת תקנות אלה תהיה 18 חודשים אחרי פרסומן, במטרה לתת לרשות ולפועלים בענף, זמן להיערך.

תקנה 23	מוצע לקבוע כי הרישיונות הקיימים שניתצנו לפי צו הפיקח יעמדו בתוקף עד תום תקופת תוקפם וכל עוד לא בוטלו על ידי הרשות. רכב שניתן עליו רישיון הסעה לפי צו הפיקוח יראו אותו כרכב היסעים לפי התקנות המוצעות עד לתום תוקפו או עד שנה מיום תחילתן, לפי המאוחר.

